בן בן ברוך

בן בן ברוך (נולד ב-4 בינואר 1982) הוא סטנדאפיסט, שחקן ישראלי ושחקן כדורגל חופים בנבחרת ישראל.

ביוגרפיה

ראשית חייו 
בן ברוך נולד בטירת כרמל. בילדותו עברה משפחתו לירושלים, וכשלמד בכיתה ב' עזבה לבת ים.  הוא למד בבית הספר תחכמוני ובתיכון רמת יוסף. בצבא שירת במרכז אב"ך בבה"ד 16 בצריפין. במקביל לשירותו הצבאי שיחק במכבי יפו בכדורגל, עד שנפצע בגיל 25. בן ברוך סיים תואר ראשון במנהל עסקים במכללה האקדמית תל אביב-יפו, ולאחר שעבד כסוכן מכירות בחברת ביטוח, הקים חברה בתחום הביטוח בשם "מגדלור" עם שותפו יוסי ארביב. לצד עבודתו, החל להופיע בבמות פתוחות.

קריירה 
בשנת 2008, והוא בן 26, החל להופיע כסטנדאפיסט ולפרסם סרטונים ביוטיוב, ביניהם קטעים מתוך הופעות וסדרת סרטוני חיקוי לשף אסף גרניט, שזכו למיליוני צפיות. 

משנת 2019 משדר פודקאסט ראיונות בשם "המוג'ו של בן בן ברוך", שבו הוא מראיין, כהגדרתו, "אנשים מעניינים שעשו משהו גדול בחיים ומשתפים בסודות ובתובנות שלהם". הפרק המואזן והנצפה ביותר עד היום הוא הפרק עם המוזיקאי רון נשר.

בשנת 2021 השתתף בן ברוך בסדרת הדוקו־ריאליטי "חיים של אבא", ששודרה ברשת 13, ובה חשף את חייו כאיש משפחה ואב לארבעה.

בשנת 2023 החל להנחות את תוכנית האירוח "הערב אצל בן בן ברוך" ברשת 13.

הופעות כשחקן 
ב-2015 השתתף בתוכנית מלחמת המינים.
ב-2016 התארח ב"צומת מילר", פעם בתפקיד עצמו ופעם בדמות "און הגאון".
ב-2017 השתתף בתוכנית אנחנו במפה.
ב-2018 השתתף בתוכנית חיים שלי.
ב-2020 השתתף בספיישל ה-VIP של נינג'ה ישראל והגיע למקום החמישי.

חיים אישיים 
בן ברוך נשוי ואב לארבעה, ומתגורר עם משפחתו בבת ים.

קישורים חיצוניים
 

 
 עדי פרי, "לאבא שלי היה מאוד קשה עם ההחלטה שלי, הוא לא הבין למה אני עושה את זה", רשת 13, 17 באוגוסט 2023

הערות שוליים

סטנדאפיסטים ישראלים
משתתפים בתוכניות מציאות ישראליות
משתתפי נינג'ה ישראל V.I.P
בוגרי בית הספר תחכמוני (בת ים)
בוגרי המכללה האקדמית תל אביב-יפו
ישראלים שנולדו ב-1982